Her havner lastebilen i grøfta - filmet hele ulykken
Ulykken skjedde på Laksevegen, på fylkesveg 714 mellom Slørdalen og Åstafjorden tirsdag formiddag, skriver nettavisen Adressa.no. - Ikke sjåførens feil Semitraileren, som er estisk registrert, aner fred og ingen fare. Plutselig får han øye på en personbil i sitt kjørefelt og alt går galt. Lastebilen og personbilen er millimeter fra en alvorlig kollisjon, og lastebilen havner i grøfta. - Sjåføren var naturligvis litt fra seg, man ser jo at det må ha vært dramatisk, sier redningsmann Kurt Magne Fridtjofsen i Viking Orkanger, som fikk oppdraget med å få sjåføren opp av grøfta. Fridtjofsen sier at denne gangen var det ikke den utenlandske lastebilen som hadde hverken feil utstyr eller kjørte for dårlig, noe som har vært tilfelle i lignende situasjoner tidligere. - Denne gangen var det faktisk ikke det. Det var derfor lastebilsjåføren ville at jeg skulle publisere videoen, for å vise at han gjorde alt riktig, sier han.Veien skal ha vært svært glatt på stedet, men ingen skal ha blitt skadet i ulykken. Innen Viking Orkanger kom på stedet var personbilen som havnet over i lastebilens kjørefelt dratt fra stedet. - Vedkommende ventet på politiet, men vi kom ikke frem til stedet før etter en liten stund, sier han. Fridtjofsen sier det er første gang de har sett en slik ulykke, men merker at stadig flere har montert kamera i bilene sine. Særlig lastebilsjåførene. - Man får dokumentert bedre hva som skjer. Kameraer kan vise målinger som hastigheter, GPS og G-krefter i en eventuell krasj. Vi vurderer selv å installere kamera i vår nye bil, sier han.
Med fastmontert videokamera i bilen filmer den russiske lastebilsjåføren sin egen ulykke i Orkanger.